b'\n_START_ARTICLE_\nYen Sid\n_START_PARAGRAPH_\nYen Sid on Disneyn Fantasia-elokuvassa esiintyv\xc3\xa4 fiktiivinen hahmo. Yen Sid on voimakas velho, jolla on pitk\xc3\xa4 harmaa parta, siniset vaatteet ja sininen taikahattu, jossa on kuun ja t\xc3\xa4htien kuvia ja joka on ilmeisesti h\xc3\xa4nen voimiensa l\xc3\xa4hde. Yen Sid esiintyi elokuvan tarinassa Noidan oppipoika, jossa h\xc3\xa4n toimi Mikki Hiiren opettajana ja oppi-is\xc3\xa4n\xc3\xa4. Suoritettuaan loitsuja Yen Sid haukottelee ja laskee hattunsa p\xc3\xb6yd\xc3\xa4lle vet\xc3\xa4ytyen nukkumaan. Mikin kokeiltua h\xc3\xa4nen hattuaan ja luotuaan el\xc3\xa4v\xc3\xa4n luudan kantamaan vett\xc3\xa4 tornin kaivoon h\xc3\xa4n vahingossa aiheuttaa kaaoksen luotuaan useita luutia, jotka uhkaavat hukuttaa tornin veteen, mutta Yen Sid her\xc3\xa4\xc3\xa4 ja voimillaan peruuttaa tapahtuneen. Yen Sid on vihainen Mikille t\xc3\xa4m\xc3\xa4n tottelemattomuudesta, joka antaa hatun takaisin Yen Sidille joka virnist\xc3\xa4\xc3\xa4 Mikille ja laittaa Mikin takaisin ty\xc3\xb6h\xc3\xb6ns\xc3\xa4 laittamalla luudan ly\xc3\xb6m\xc3\xa4\xc3\xa4n Mikki\xc3\xa4 takamukselle merkiksi siit\xc3\xa4, ett\xc3\xa4 Mikki oppi l\xc3\xa4ksyns\xc3\xa4. Yen Sid esiintyi my\xc3\xb6s Fantasia 2000 elokuvassa samassa roolissa. Yen Sid esiintyi my\xc3\xb6s Mikin klubi-sarjassa ja Kingdom Hearts-pelisarjassa._NEWLINE_Mykk\xc3\xa4filmien n\xc3\xa4yttelij\xc3\xa4  Nigel De Brulier oli hahmon esikuvana, mutta ilmeit\xc3\xa4 ja eleit\xc3\xa4 h\xc3\xa4n sai my\xc3\xb6s Disneylt\xc3\xa4. Nimi "Yen Sid" on Disney takaperin. _NEWLINE_Descendants-elokuvatrilogiaan liittyv\xc3\xa4ss\xc3\xa4 romaanissa Descendants: Isle of the Lost kerrotaan, ett\xc3\xa4 Kuningas Beast l\xc3\xa4hetti Yen Sidin Isle of the Lostille opettajaksi Dragon Hallin kouluun opettamaan saaren asukkaiden lapsia selvi\xc3\xa4m\xc3\xa4\xc3\xa4n el\xc3\xa4m\xc3\xa4st\xc3\xa4 tieteen avulla eik\xc3\xa4 taikuuden. My\xc3\xb6hemmin romaanissa Return to the Isle of the Lost: A Descendants Novel Pahattaren kukistumisen j\xc3\xa4lkeen Yen Sid perusti valituista j\xc3\xa4lkel\xc3\xa4isist\xc3\xa4 Anti Heroes Club-nimisen kerhon toimimaan Auradonin hyv\xc3\xa4ksi. Yen Sid onnistui my\xc3\xb6s Freddie Facilierin avulla l\xc3\xa4hett\xc3\xa4m\xc3\xa4\xc3\xa4n viestin Malille, Evielle, Jaylle ja Carlosille palata saarelle ja etsi\xc3\xa4 k\xc3\xa4siins\xc3\xa4 nelj\xc3\xa4 talismaania, jotka eiv\xc3\xa4t saaneet joutua Pahan Kuningattaren, Jafarin ja Cruella de Vilin k\xc3\xa4siin. My\xc3\xb6hemmin Tohtori Facilier lakkautti kerhon saatuaan tiet\xc3\xa4\xc3\xa4 sen todellisen tarkoituksen.'